Den 21-årig skal afruses i politiets varetægt.

Klokken 4.58 mandag morgen bemærkede Nordjyllands Politi via deres overvågningskamera ved Jomfru Ane Gade, at en 21-årig mand umotiveret slog en flaskesamler i hovedet med et knytnæveslag. Flaskesamleren røg derfor i jorden, mens nogle dørmænd fra gaden tilbageholdt den 21-årig og ringede efter politiet, som allerede var på vej. - Den 21-årig er i vores varetægt. Nu skal han afruses og så skal der foretages en juridisk vurdering, fortæller vagtchef hos Nordjyllands Politi Jesper Sørensen. Flaskesamleren, som blev ramt, er ifølge vagtchefen ikke kommet alvorligt tilskade. - Vi kørte ham på sygehuset, hvor han blev tjekket, fortæller vagtchefen.